Komisijos pranešimas Europos Parlamentui ir Tarybai ataskaita apie tai, kaip įgyvendinamas Tarybos reglamentas (EB) Nr. 382/2001 dėl Europos Sąjungos ir Šiaurės Amerikos, Tolimųjų Rytų bei Australazijos industrializuotų šalių bendradarbiavimą ir prekybinius ryšius skatinančių projektų įgyvendinimo /* KOM/2004/0803 galutinis */





Briuselis, 15.12.2004 KOM(2004) 803 galutinis KOMISIJOS PRANEŠIMAS EUROPOS PARLAMENTUI IR TARYBAI ataskaita apie tai, kaip įgyvendinamas Tarybos reglamentas (EB) Nr. 382/2001 dėl Europos Sąjungos ir Šiaurės Amerikos, Tolimųjų Rytų bei Australazijos industrializuotų šalių bendradarbiavimą ir prekybinius ryšius skatinančių projektų įgyvendinimo ĮVADAS 2001 m. vasario 28 d. Tarybos reglamentas (EB) Nr. 382/2001 (toliau – reglamentas) yra teisinis pagrindas, leidžiantis plėtoti bendradarbiavimo veiksmus ir stiprinti prekybinius ryšius tarp Europos Sąjungos ir šių šalių: Jungtinių Amerikos Valstijų, Kanados, Japonijos, Korėjos Respublikos, Australijos, Naujosios Zelandijos. Taigi Bendrijos parama nukreipta į dvi dideles sritis: - Bendradarbiavimo veikla su kiekviena iš šešių šalių partnerių gali apimti platų sričių spektrą (švietimą, informavimą, kultūrinius ir akademinius ryšius, aplinkos apsaugą, transportą, energetiką, muitinę, mokslą bei techniką ir kt.). Bendrasis tokios veiklos tikslas – padėti kurti aplinką, palankią stiprinti ir plėtoti Europos Sąjungos ir šalių partnerių ryšius, laikantis tikslų, nustatytų įvairiuose dvišaliuose dokumentuose (bendradarbiavimo susitarimuose, bendruose politiniuose pareiškimuose, veiksmų planuose ir t. t.), kurie reguliuoja Europos Sąjungos ir kiekvienos šalies partnerės santykius. - Prekybinius ryšius skatinanti veikla skirta tik Japonijai ir Korėjai. Tokios veiklos tikslas – dalyvauti papildant valstybių narių iniciatyvas, siekiant pagerinti Europos įmonių prekybinę veiklą ir eksportą Japonijos ir Korėjos rinkose. Reglamentas įsigaliojo 2001 m. kovo mėnesį ir galios iki 2005 m. pabaigos. Šioje ataskaitoje pateikiami jo įgyvendinimo rezultatai 2001–2003 metų laikotarpiu. BENDRA APžVALGA 2001–2003 m. laikotarpiu pagal biudžeto eilutę „Bendradarbiavimas su trečiosiomis pramoninėmis šalimis“ Biudžeto valdymo institucija suteikė tokius asignavimus įsipareigojimams: Eurais +++++ TABLE +++++ Priėmus šį reglamentą atsirado galimybė įtraukti prekybinius ryšius skatinančias programas ir visą įvairią bendradarbiavimo su pramoninėmis šalimis veiklą, dažniausiai įgyvendinant bandomuosius projektus be specialios teisinės bazės. Pusiausvyra tarp bendradarbiavimo veiklos ir prekybinius ryšius skatinančios veiklos (maždaug ¼ / ¾) didžiąja dalimi atspindi bendrąją situaciją, kuri vyravo iki 2001 metų. Pagal biudžetinius metus pasiskirstymas buvo toks (eurais): +++++ TABLE +++++ Bendradarbiavimo srityje Bendrija dažniausiai teikia paramą pagal konkrečias Komisijos parengtas sąlygas šalių partnerių arba Europos Sąjungos organizacijų ir institucijų pasiūlytiems, parengtiems ir bendrai finansuojamiems individualiems projektams, kurie būtų naudingi tiek dalyviams (paramos gavėjams ir Komisijai), tiek partnerėms (trečiosioms šalims ir Europos Sąjungai). Prekybos skatinimo srityje Komisija dalyvauja integruotose programose, kurių atskiras dalis ji organizuoja ir koordinuoja pasitelkdama paslaugų teikėjus . Šiose integruotose programose gali dalyvauti įmonės ir Europos įmonių vadovai, atitinkantys tam tikrus tinkamumo reikalavimus ir atrankos sąlygas. PREKYBINIUS RYšIUS SKATINANTI VEIKLA Reglamentas skatina Komisiją užtikrinti kampanijos „Gateway to Japan“ (toliau –„Vartai į Japoniją“) finansavimą ir toliau finansuoti „Vadovų mokymo programas“ (toliau – VMP). Kampanija „Vartai į Japoniją“ Antrosios kampanijos „Vartai į Japoniją“ užbaigimas Kampanija „Vartai į Japoniją“ teikia tiesioginę paramą Europos mažoms ir vidutinėms įmonėms (MVĮ), rengdama jų atėjimą į Japonijos rinką ar jų padėties šioje rinkoje stiprinimą. Antroji kampanija, nukreipta į dešimt ekonomikos sričių, vyko 1997–2001 metais. Per paskutiniuosius šios kampanijos metus, kuriems buvo skirtas 2,2 milijonų eurų finansavimas iš 2001 m. biudžeto , buvo surengtos 6 verslo misijos, kurių rezultatai yra tokie: +++++ TABLE +++++ Trečiosios kampanijos „Vartai į Japoniją“ pradžia Trečioji kampanija „Vartai į Japoniją“ bus įgyvendinama 2002–2006 m. laikotarpiu 8 srityse[1] per keturis verslo misijų metinius ciklus. Jos tikslas – įvesti į Japonijos rinką iš viso apie 880 Europos mažų ir vidutinių įmonių. Didžiausias bendras šios kampanijos biudžetas (be plėtros poveikio) yra maždaug 14,2 milijonų eurų per kelerius biudžetinius metus. Ši suma buvo nustatyta remiantis konkursų, surengtų atrinkti rangovus kampanijos įgyvendinimui Europoje (informacijos apie programą skleidimas valstybėse narėse, įmonių atrinkimas dalyvavimui bei jų parengimas) ir Japonijoje (misijų logistika ir viešųjų ryšių Japonijoje organizavimas) rezultatais. Finansavimas iš biudžeto skirtas 2002 ir 2003 biudžetiniams metams leido surengti 19 verslo misijų: +++++ TABLE +++++ 200 mažų ir vidutinių įmonių(iš 380 kandidatūrų) buvo atrinktos ir dalyvavo vienoje iš 8 pirmųjų misijų 2002–2003 metais, kuriose dalyvavo 1.634 potencialių Japonijos partnerių. Po kiekvienos misijos buvo įvertintas Europos dalyvių pasitenkinimo lygis : 86 % dalyvių teigia, jog jie patenkinti arba labai patenkinti; daugiau nei 85 % tikisi padidinti savo eksportą į Japoniją, 45 % numato naujas investicijas, nes po kampanijos „Vartai į Japoniją“ misijų sudarė naujus sandorius. +++++ TABLE +++++ Kalbant apie dalyvavimą paminėtina, kad iš 89 kandidatų buvo atrinkta 43 vadovai dalyvauti 21-oje Vadovų mokymo programoje, iš 78 kandidatų buvo atrinkta 38 vadovai dalyvauti 22-oje programoje ir iš 82 kandidatų buvo atrinkta 37 vadovai dalyvauti 23-oje programoje, šie vadovai atstovavo 14 iš 15 valstybių narių . 2003 metais atliktas tyrimas, kuriame dalyvavo visi buvę Vadovų mokymo programos dalyviai nuo programos sukūrimo (apie 850), parodė, jog programa turi teigiamą ir tvarų poveikį karjeros raidai, asmeniniam vystymuisi bei profesinių gebėjimų vystymui ir geresniems rezultatams Japonijos rinkoje ir apskritai Azijos rinkoje. Korėjos VMP Korėjos VMP – tai programa, atsiradusi paskatinta Japonijos VMP sėkmės ir pradėta įgyvendinti 2001 metais. Siekiant nuoseklumo informacijos apie programą skleidimas ir kandidatų priėmimas bei atranka vyksta derinant su Japonijos VMP. Tačiau programos pedagoginės dalys rengiamos atskirai ir 2001–2003 m. laikotarpiu buvo finansuojamos taip: +++++ TABLE +++++ Iš18 kandidatų 11 vadovų buvo atrinkta dalyvauti 1-oje VMP. Dalyvauti 2-oje VMP iš 19 kandidatų buvo atrinkta 10 vadovų. BENDRADARBIAVIMO VEIKLA Bendradarbiavimo su šalimis partnerėmis srityje Komisija stengėsi sutelkti Bendrijos paramą į ribotą sričių ir tikslų skaičių, kurie galėtų turėti didžiausią poveikį. Vienas svarbiausių prioritetinių tikslų yra stiprinti Europos Sąjungos įvaizdį ir žinias apie ją šalyse partnerėse ir taip padėti geriau suprasti Europos Sąjungą ir Europos Sąjungos ir šalių partnerių tarpusavio santykius. Šiame kontekste pagrindinė bendradarbiavimo su šalimis, kurioms taikomas šis reglamentas, iniciatyva buvo šalyse partnerėse įsteigtų Europos centrų tinklo stiprinimas ir plėtra. Šią pagrindinę iniciatyvą papildo kitos mažesnio masto iniciatyvos. Europos centrai Pradėti steigti Jungtinėse Amerikos Valstijose nuo 1998 metų, Europos centrai (ES centrai) sutvirtėjo Jungtinėse Amerikos Valstijose ir išplito Kanadoje, vėliau Australijoje, Naujojoje Zelandijoje ir galiausiai Japonijoje 2001–2003 metais. Visi ES centrai įsikūrė didžiuosiuose šalių partnerių universitetuose, kurie bendrai finansuoja šią veiklą. Tokių centrų tikslas – skatinti geriau pažinti Europos Sąjungą, jos institucijas, istoriją ir politiką šalyse partnerėse: - kuriant bei plėtojant mokymą ir skatinant mokslinius tyrimus, skirtus Europos problematikai; - rengiant seminarus, konferencijas bei kitus renginius ir plėtojant informavimo apie Europos Sąjungą priemones; - plėtojant akademinių vizitų ir mainų programas. Šiais pagrindais buvo parengta daugiau negu 250 naujų modulių ir kursų, skirtų Europos klausimams, ir publikuota daugiau nei 1700 mokslo tiriamųjų darbų ir daugiau nei 450 daktaro disertacijų. Suskaičiuota, kad daugiau nei 42.000 antrojo ciklo studentų su Europos centrų pagalba turėjo galimybę pagerinti savo žinias apie Europos Sąjungą . Bendrija skyrė dotacijas 15 centrų Jungtinėse Amerikos Valstijoje, 5 centrams Kanadoje, 1 centrui Australijos, 1 centrui Naujojoje Zelandijoje ir 1 centrui Japonijoje. Toliau pateikiamoje lentelėje glaustai nurodomas šios iniciatyvos finansavimas iš biudžeto. Eurais +++++ TABLE +++++ Kita bendradarbiavimo veikla 2001–2003 m. laikotarpiu Bendrijos parama kitiems projektams buvo suteikta atsižvelgiant į bendradarbiavimo prioritetus arba į politines darbotvarkes su kiekviena šalimi partnere. Svarbiausieji iš jų susiję su: - parama viešosios diplomatijos iniciatyvoms (politinių studijų ir prognozių veiklai, konferencijoms, simpoziumams ir kt.) ir parama ES ir šalių partnerių dialogui (tarp vartotojų organizacijų, profesinių sąjungų, socialinių partnerių, verslo atstovų ir kt.); - asmeninių ryšių plėtojimu, būtent bendradarbiaujant aukštojo mokslo srityje su Australija ir Naująja Zelandija;. Kitos mažesnio masto iniciatyvos, kilusios iš aktualių prioritetų, (pvz., informavimo apie eurą kampanija, seminarai apie plėtrą ir t. t.) papildo Bendrijos veiklą. Toliau pateikiamoje lentelėje glaustai nurodomas šios veiklos biudžetinis poveikis 2001–2003 m. laikotarpiu. +++++ TABLE +++++ Asignavimų panaudojimo 2001-2003 m. laikotarpiu santrauka +++++ TABLE +++++ VEIKLOS įVERTINIMAS 2004 metais buvo įvertintos programos, sutelkiant dėmesį į Europos centrų iniciatyvą, VMP ir „Vartus į Japoniją“, kurie bendrai gauna daugiau nei 90 % Bendrijos finansavimo. Pagrindinės išvados yra tokios: - ES centrai JAV, Kanadoje, Australijoje ir Naujojoje Zelandijoje: - apskritai Europos centrų iniciatyva plėtojama patenkinamai ir gauna didelę investicijų grąžą; - šią iniciatyvą reikėtų tęsti ir, jei įmanoma, Europos centro koncepcija turėtų būti išplėsta į kitas šalis ir regionus; - Vadovų mokymo programa ir „Vartai į Japoniją“: - abi programos nuosekliai dera su siekiu didinti Europos eksportą į Japoniją ir Korėją, o jų bendras veiksmingumas vertinamas patenkinamai; - sąlygos ir praktika Japonijos ir Korėjos rinkose pagerėjo, tačiau ir tolimesnė parama Europos įmonėms yra pagrįsta; - Bendrijos iniciatyvos papildo valstybių narių įgyvendinamas iniciatyvas ,o Europos Sąjungos plėtra suteikė naujų galimybių plėtoti abi programas; - abi programos laikomos tikslingomis ir jas reikia tęsti. Komisija pradėjo įgyvendinti įvertinime nurodytas rekomendacijas, pagal kurias numatoma tęsti ir plėtoti atitinkamas programas ir iniciatyvas. [1] Sveikatos priežiūra (SP), aplinkos apsaugos technologijos (AAT), informacijos ir komunikacijų technologijos (IKT), interjero įrengimas (IĮ), veikla gryname ore (VGO), statybinės medžiagos (SM), maisto produktai ir gėrimai (MP ir G) ir jaunųjų kūrėjų mada (JKM).